paragraph_text: Lektira je sastavni dio nastave hrvatskoga jezika u školama. Lektira služi da se djeca priviknu i nauče čitati, proširuje znanje, pomaže pri razmišljanju, zaključivanju i potiče kognitivni razvoj djeteta. Rad je podijeljen u tri dijela. U prvome dijelu prikazuje se opće stanje lektire u suvremenome hrvatskome obrazovnom sustavu, osobito u jezičnim predmetima i jezičnokomunikacijskom (jezično-umjetničkom) području. U drugome dijelu donose se važne pretpostavke, metodička načela, pristupi, nastavni oblici "nove" nastave lektire koji su u skladu s osnovnim ciljevima nastave lektire, odnosno književnoga odgoja i obrazovanja uopće: razvijanjem ljubavi prema književnoumjetničkoj riječi i potrebe za čitanjem te izgrađivanjem samostalnoga, kritičkoga, selektivnoga čitatelja.<ref>www.knjiznicari.hr – Marija Bilić-Prcić: »Kreativnost i raznolikost u interpretaciji lektire«, pristupljeno 21. travnja 2015.<ref>hrcak.srce.hr – Corinna Jerkin: »Lektira našeg doba«, pristupljeno 21. travnja 2015.